L 137/52
ET
Euroopa Liidu Teataja
25.5.2023
89.
Liidu rahalistest vahenditest või liidu asutuste, ühisettevõtete või muude organite poolt kaasrahastatud katsetamistaristuid võib avaliku sektori vahenditest toetada kuni 100 % ulatuses abikõlblikest investeerimis­ kuludest, tingimusel et projektile antava avaliku sektori kogurahastuse (st riigiabi ja muud avaliku sektori rahastamisallikad) vajalikkus on tõendatud rahastamispuudujääki näitava usaldusväärse hinnanguga, millega tagatakse, et avaliku sektori kogurahastus ei tingi ülemäärast hüvitamist (63).
90.
Juhul kui teadus- ja arendustegevuseks ning innovatsiooniks antava abi korral arvesse võetavad abikõlblikud kulud võivad täies ulatuses või osaliselt olla abikõlblikud ka muuks otstarbeks antava abi raames, kohaldatakse kattuva osa suhtes asjakohastest eeskirjadest tulenevat soodsaimat ülemmäära.
91.
Teadus- ja arendustegevuseks ning innovatsiooniks antavat abi ei tohi samade abikõlblike kulude puhul kumuleerida vähese tähtsusega abiga, kui selle tulemusel ületaks abi osakaal käesolevas raamistikus sätestatut.
3.2.3.2.
Ü k si kab i an d m is e l koh al d at av a d li sa ti n gi m used
92.
Teatamisele kuuluva üksikabi korral ei ole vastavus eelnevalt kindlaksmääratud abi ülemmäärale piisav abi proportsionaalsuse tagamiseks.
93.
Üldreeglina kontrollib komisjon abi proportsionaalsuse kindlakstegemiseks, et abi summa ei ületaks miinimumi, mis tagab toetatava projekti piisava kasumlikkuse, näiteks võimaldades saavutada sisemise tulumäära, mis vastab konkreetse sektori või ettevõtte võrdlusmäärale või tasuvuslävele.
Selleks otstarbeks võib kasutada ka tavalisi tulumäärasid, mida abi saav ettevõtja muude teadus- ja arendus- ning innovatsiooniprojektide puhul harilikult eeldab, abisaaja kui terviku kapitalikulu või asjaomase tegevusala puhul tavapäraselt täheldatud tulumäärasid.
Arvesse tuleb võtta kõiki asjakohaseid eeldatavaid kulusid ja tulusid projekti eluea jooksul, sealhulgas teadus- ja arendustegevuse ning innovatsiooni tulemustega seotud kulusid ja tulusid.
94.
Kui näiteks äriühingu sisedokumentidega tõendatakse, et abi saajal on selge valik, kas rakendada abi saav projekt või alternatiivne projekt ilma abita, loetakse abi minimaalselt vajalikuga piirduvaks ainult juhul, kui selle summa ei ole suurem kui asjaomase tegevuse täiendavad netokulud võrreldes ilma riigiabita teostatava alternatiivse projekti kuludega.
Täiendava netokulu kindlaksmääramiseks võrdleb komisjon abi saavasse projekti tehtava investeeringu ja vastupidise stsenaariumi korral teostatavasse projekti tehtava investeeringu eeldatavat nüüdispuhasväärtust, võttes arvesse eri äristsenaariumide tõenäosust (64).
95.
Juhul kui abi antakse teadus- ja arendusprojektide teostamiseks või teadus- või katsetamistaristu rajamiseks või ajakohastamiseks ning kui komisjon saab punktides 93 või 94 esitatud meetodiga kindlaks teha, et abi piirdub rangelt minimaalse vajalikuga, võidakse lubada II lisas sätestatud abi ülemmäära suurendada kuni järgmises tabelis esitatud määradeni.
Väikeette­ võtja
Keskmise suurusega ettevõtja
Suurettevõtja
Alusuuringud
100 %
100 %
100 %
Rakendusuuringud
80 %
70 %
60 %
Teadus- ja arendusprojektidele antav abi
(63) Kaitsemeetmena võib rakendada tagasinõudemehhanismi.
(64) Juhul kui abi võimaldab üksnes kiirendada projekti lõpuleviimist, peaks võrdlus kajastama peamiselt ajalisi erinevusi seoses rahavoogude ja hilisema turuletulekuga.